Kampsbaai-moordbeskuldigde 'nie in toestand om verhoor te word' | Maroela Media
Die verhoor van Diego Novella, die man wat beskuldig word van die moord op sy Amerikaanse vriendin, Gabriela Kabrins Alban in Julie 2015, is Maandag in die Wes-Kaapse hooggeregshof vir 'n onbepaalde tyd uitgestel.
Dít nadat die hof geskarrel het om sy geestestoestand te bepaal.
William Booth, Novella se regsverteenwoordiger, moes verlede week slotbetoë rig. Novella het egter die hof geskok deur op te staan en te sê hy was oneerlik in sy getuienis.
Novella is onmiddellik na 'n distriksgeneesheer verwys. Die geneesheer het aangedui dat sy medikasie se dosis verhoog moet word en het die voorval as 'n paniekaanval bestempel. Novella is ook geklassifiseer as iemand met 'n hoë risiko vir selfmoord.
Booth het versoek dat Novella deur 'n privaat psigiater ondersoek word.
Toe Alban se liggaam gevind is, was haar gesig bedek met aartappelskyfies en menslike ontlasting, en 'n nota is op haar liggaam gelos met die Spaanse woord "cerote". Dit beteken glo "stuk gemors".
Booth het Maandag aan die hof gesê hy kon nie duidelike opdragte van sy kliënt kry nie en die privaat psigiater wat Novella twee keer sedert verlede week gesien het, het gesê hy ly aan "depersonalisasie" (ontpersoonliking) en "derealisasie" ('n gevoel dat die omringende omgewing nie werklik is nie).
Die psigiater het gesê Novella is nie tans in 'n toestand om verhoor te word nie.
Regter Vincent Saldanha, opmerklik geïrriteerd, het gesê hy verstaan nie die toestande wat in die verslag gediagnoseer is nie. "Dít is in tale praat," het hy gesê.
"Hierdie hele ding is ontketen deur jou kliënt wat nie verlede Maandag sy medikasie gedrink het nie. Hy het gekies om dit nie te drink voor hy hof toe gekom het nie," het Saldanha aan Booth gesê.
Saldanha het die verrigtinge verdaag om Booth kans te gee om met die psigiater kontak te maak en hom opdrag te gee om sy verslag ten volle aan die hof te verduidelik.
Nog n oorwinning vir die liberaal demokratiese menseregtevegters van beskuldigtes, onbepaald uitstel is musiek in die ore van misdadigerregtevegters, en geestestoestand is altyd n wenner om moordadige gedrag te regverdig.
Ek stem. Hoe sy vermoor is en wat met haar liggaam gemaak is – daarvoor het hy tyd en verstand (idee) gehad. Dis vieslik en nou kan hy nie verhoor word nie. Skandelik!!
DV · 10 maande gelede
Word hy nou vir die res van sy lewe in 'n sielskleniek aan ggehou???
Wel hy was nie 'siek' toe hy geweet het hoe om haar te vermoor nie. Mos maklik om hierdie uitweg te kies. Slimmer as die geleerdes lyk dit my.
Man hy makeer NIKS. Hys uitgeslaap en het n uitweg gesien.
Ek sê weer " Ek dink nie psigiaters/sielkundiges se menings moet bepalend wees nie. Hulle beoefen nie ñ eksakte wetendkap nie
Absoluut · 10 maande gelede
Ek stem absoluut met jou saam, hul word beiinvloed met 'n ou geldjie ook nog. Hierdie is 'n man wat altyd alles en sy sin gekry het. Hy kom uit 'n ryk huis en soek nou die maklikste uitweg – as hy in 'n inrigting is, kan hul later sê, maar hy het so mooi rehabiliteer, gebruik sy medisyntjies mooi en daar gaat hy. Ek is siek en sat vir kriminele van ander lande wat SA gebruik vir hul vieslike dade en dan wegkom daarmee, verder kos hul hierdie land klomp geld aan regskoste / verblyf etc. Doodstraf sou so gepas gewees het, as hy dan so sielsiek is, wat soek hy nog hier. Lewer hom uit aan sy land, dat hul maar met die kostes en gemors sit. Beter nog gee hom 'n helse boete, sy Pa kan dit betaal om op te maak vir die onnodige koste aan sy seuntjie se speeltyd.